iPhone 13: Mindre notch, bedre kameraer og bedre batteri

Nu har Apple officielt præsenteret den nye iPhone 13 familie. Den bærer ikke store nyheder på banen, men minder mere om en af de gamle S-opdateringer, med hurtigere indmad og små forbedringer hist og her. iPhone 13 har grundlæggende samme design som sidste år model, men én ting er der dog sket: Den forhadte ‘notch’ øverst på skærmen er skrumpet med 20 procent.

iPhone 13 kommer i to udgaver; den ‘normale’ med 6,1 tommer skærm og en 13 mini med 5,4 tommer skærm. Skærmen er fortsat OLED.

Under skærmen har telefonen fået en mere kratfuld processor, nemlig A15 Bionic, som Apple naturligvis hævder er væsentlig bedre end sidste års A14. Det er dog stadig en seks-kernet processor, bygget på 5nm-teknologien. Apple siger, at den er “50 procent hurtigere end konkurrenterne” og at grafikken er op til “30 procent hurtigere end konkurrenterne”. Hvem konkurrenterne er, nævnes ikke.

Sponseret link: Forudbestil din iPhone 13 hos Telia her!

Mere interessant er batteriet. 13 mini har halvanden times længere batterilevetid, mens den større 13 får op til to en halv times længere liv på en opladning. Ikke alene er batterierne bedre, men A15 Bionic sluger mindre strøm og Apple har optimeret telefonens software.

Ikke overaskende er den største nyhed at finde på kamerafronten. Faktisk har iPhone 13 samme kameraopsætning, som sidste års iPhone 12 Pro Max. Altså en 47 procent større sensor til vidvinkelkameraet. Det er en 12-megapixel sensor med blænde på f/1,6.

Det nye 12 megapixel ultravidvinkel-kamera har hurtigere f/1,2 linse og 120-graders Field of View. Kameraet i iPhone 13 har også den Sensorshift stabiliserings-teknologi, der blev introduceret med iPhone 12 Pro Mor sidste år.

Sponseret link: Bestil din næste iPhone hos CallMe her!

Apple introducerede også en ny “cinematic mode” til video, der gør det muligt at lave bokeh-effekt og fokusskift på videooptagelser.

Begge modeller vil kunne fås i lyserød, blå, midnat, stjerneskær og (PRODUCT)RED med en ny dobbelt så stor kapacitet på 128 GB for basismodellen samt kapaciteter på 256 GB og 512 GB. Priserne starter ved 6.999 kroner for iPhone 13 og 6.199 kroner for iPhone 13 mini.

Telefonerne kan forudbestilles fra fredag den 17. september, og de vil være tilgængelige fra fredag den 24. september, fortæller Apple.

Størrelse | iPhone 13 | iPhone 13 mini
128 GB | 6.999 kr. | 6.199 kr.
256 GB | 7.899 kr. | 7.099 kr.
512 GB | 9.699 kr. | 8.899 kr.

iPhone 13: Mindre notch, bedre kameraer og bedre batteri